AOA

AOA (Hangul: 에이오에이; sebuah akronim untuk Ace of Angels) ialah sebuah kumpulan wanita Korea Selatan dibawah FNC Entertainment. Kumpulan ini mempunyai tiga orang ahli iaitu : Hyejeong, Seolhyun dan Chanmi. Pada asalnya kumpulan yang terdiri daripada lapan orang ahli, Youkyung meninggalkan kumpulan tersebut pada Oktober 2016, diikuti oleh Choa pada bulan Jun 2017, Mina pada bulan Mei 2019, Jimin pada Julai 2020 dan Yuna pada Januari 2021. Kumpulan ini membuat kemunculan pertama secara rasmi pada 9 Ogos 2012 dalam M Countdown.

Pada 11 Mac, 2017, AOA mengadakan konsert solo Korea pertama mereka "Ace Of Angels" di Olympic Hall, Seoul.

Sejarah

2012: Elvis dan Wanna Be 
Kelapan-lapan ahli diperkenalkan secara individu melalui gambar teaser dari 16 sehingga 23 Julai (mengikut urutan: Seolhyun, Choa, Hyejeong, Chanmi, Yuna, Mina, Jimin, & Youkyoung). AOA didedahkan sebagai sebuah kumpulan tarian dengan sesetengah ahli juga bermain alat muzik. Video muzik untuk lagu "Elvis" dikeluarkan pada 30 Julai. AOA membuat persembahan pentas pertama mereka pada 9 Ogos dalam M! Countdown dan kemudiannya Music Bank pada 10 Ogos.

FNC mengesahkan bahawa kumpulan ini akan membuat kemunculan kembali menerusi album single kedua mereka, "Wanna Be" pada 10 Oktober. Kulit album dikeluarkan bersama pengumuman; kulit album menampilkan lapan ahli sebagai karakter fiksyen berlainan. Ia telah disahkan bahawa unit kumpulan lima ahli, AOA Black akan membuat persembahan pentas semasa minggu pertama promosi untuk "Get Out". AOA Black membuat kemunculan kembali semasa siaran 10 Oktober KM's Music Triangle dan mempersembahkan versi kumpulan untuk "Get Out" buat kali pertama. Kumpulan ini membuat penampilan kedua mereka semasa siaran 12 Oktober Music Bank.

2013: AOA Black dan Red Motion 

Pada 11 Julai, ia telah disahkan bahawa sub-unit kumpulan, AOA Black (yang terdiri daripada Jimin, Choa, Yuna, Youkyung dan Mina) akan membuat kemunculan kembali menerusi album single ketiga mereka bersama lagu utama, "MOYA". Album single ketiga dan video muzik "MOYA" dikeluarkan pada 26 Julai dan AOA Black membuat persembahan pentas dalam Music Bank pada hari yang sama. Pada 9 Oktober, video muzik untuk "Confused" dikeluarkan. Album penuh, Red Motion dikeluarkan pada 13 Oktober.

2014: Miniskirt, Short Hair dan Like A Cat 
Pada 16 Januari, AOA kembali dengan satu lagi konsep seksi dan mengeluarkan album single kelima mereka (bersama sebuah video muzik) bertajuk "Miniskirt". Pada 9 Februari, AOA meraikan kemenangan rancangan muzik pertama mereka dalam Inkigayo menerusi lagu "Miniskirt".

AOA mengeluarkan lagu "Short Hair" dalam album mini pertama mereka pada 19 Jun. Album ini menduduki tempat pertama dalam carta berlainan dan menduduki tempat pertama dalam carta M!Countdown pada bulan Julai. Pada 11 November 2014, kumpulan ini mengeluarkan album mini kedua mereka, Like a Cat. Pada 19 November, AOA memperoleh kemenangan kedua mereka dalam Show Champion menerusi lagu "Like A Cat".

2015: Heart Attack 

AOA mengeluarkan versi Jepun untuk lagu Like a Cat pada 25 Februari 2015; single ini juga datang bersama versi Jepun untuk "Elvis" dan "Just the Two of Us". Pada 2 Februari, FNC mengeluarkan versi pendek video muzik "Like a Cat", dan ia menduduki tempat pertama dalam ranking harian dan mingguan jumlah tontonan Gayp!. Like a Cat menduduki tempat ke-6 dalam Carta Harian Oricon dan menduduki tempat pertama dalam Tower Records Shibuya semasa hari pertama keluaran; ia juga menduduki tempat ketiga dalam kedudukan tertinggi mereka Carta Harian Oricon.

Rancangan realiti pertama AOA, "Open Up! AOA" ditayangkan buat pertama kali pada 26 Februari dalam laman portal Naver. Siri ini terdiri daripada 10 episod, setiap satu 10 minit panjang dan disiarkan setiap hari Khamis. Kesemua lapan ahli termasuk Youkyung berada dalam program ini. AOA mula menjalani penggambaran rancangan varieti baru mereka bersama MBC Music bertajuk AOA One Fine Day di Pulau Monyet Nanwan, Hainan, China pada 7 April 2015. 'One Fine Day' mula disiarkan pada 13 Jun 2015.

Pada 2 Jun 2015, AOA mengesahkan kemunculan kembali mereka pada pertengahan bulan Jun menerusi "Heart Attack" dan persembahan kemunculan kembali mereka diadakan pada 22 Jun 2015 di AX-Hall Seoul. Pada bulan Ogos 2015, kumpulan ini membuat persembahan pertama mereka di Amerika Syarikat semasa KCON 2015 di Los Angeles pada 2 Ogos dan New York pada 8 Ogos. Pada bulan yang sama, ia telah didedahkan bahawa AOA akan membuat kemunculan kembali di Jepun menerusi album penuh menampilkan 8 lagu single Jepun mereka yang sebelumnya dan 3 lagu baru termasuk lagu "Oh Boy". Album ini dikeluarkan pada 14 Oktober 2015. Seolhyun telah dipilih untuk mengacara Anugerah Hiburan KBS 2015 bersama-sama pelawak, Shin Dong-yup dan penyanyi, Sung Si-kyung.

2016: AOA Cream 

Pada 1 Januari, ia telah diumumkan bahawa AOA akan membuat kemunculan kembali semasa separuh pertama tahun ini dan bahawa AOA Black juga akan mengeluarkan muzik baru. Pada 27 Januari, FNC berkata dalam satu temuramah bahawa "Chanmi, Hyejeong dan Yuna akan mempromosi sebagai sebuah unit kumpulan. Mereka merancang untuk mengeluarkan lagu baru pada bulan Februari . Pada 31 Januari, mereka mengumumkan bahawa sub-unit baru akan diberi nama AOA Cream dan bahawa mereka akan membuat kemunculan pertama mereka pada 12 Februari. Pada hari berikutnya, mereka mengeluarkan teaser di laman rasmi mereka.

Pada 3 Mac, Jimin membuat kemunculan solo pertamanya menerusi Call You Bae menampilkan Xiumin dari EXO. Pada 12 April, AOA mengacarakan program realiti “OnStyle Live” – "Channel AOA”. FNC Entertainment mengumumkan pada 1 Mei bahawa AOA akan mengeluarkan album mini keempat mereka, Good Luck pada 16 Mei. Pada 15 Oktober 2016, ia telah diumumkan bahawa Youkyung telah meninggalkan kumpulan ini selepas kontraknya berakhir tetapi akan menjadi ahli tetamu dalam mana-mana aktiviti AOA Black pada masa hadapan.

2017: Angel's Knockdan Choa meninggalkan kumpulan 
AOA mengeluarkan album studio Korea pertama mereka bertajuk Angel's Knock bersama lagu Excuse Me dan Bing Bing pada 2 Januari 2017. 

Pada 22 Jun, Choa mengumumkan pemergian beliau dari kumpulan ini. FNC Entertainment kemudiannya menafikan kenyataan tersebut. Pada 30 Jun, mereka mengesahkan bahawa Choa telah meninggalkan kumpulan ini.

Pada bulan November, AOA menghadiri acara di Icheon, di mana mereka telah dilantik untuk menjadi duta goodwill bagi Sukan Olimpik Musim Sejuk 2018.

===2018-2019:Bingle Bangle, Mina meninggalkan kumpulan, Queendom, dan New Moon===

Pada 28 Mei 2018, kumpulan ini comeback dengan album mini kelima mereka yang itu Bingle Bangle dengan tajuk lagu yang sama. Single album ini memuncak di #4 di Gaon Digital Chart dan kumpulan itu mendapat Bonsang di Soribada Best K-Music Awards.

Pada akhir April 2019, rundingan kontrak telah dimulakan berikutan jangka masa tamat kontrak anggota.FNC menanggapi laporan tidak lama setelah menyatakan bahawa rundingan kontrak dengan para anggota sedang berjalan dan perbincangan mengenai pengunduran diri berjalan positif. Mina akhirnya memutuskan untuk tidak memperbaharui kontraknya dan meninggalkan kumpulan ini untuk meneruskan karier solo. Dalam kenyataan mereka, mereka mengesahkan bahawa kumpulan ini akan mempromosikan sebagai lima orang ahli.

Pada bulan Ogos 2019, AOA menyertai rancangan realiti survival Mnet iaitu Queendom, yang menyaksikan enam aksi kumpulan wanita K-pop bersaing dalam siri ini, dan pada episod akhir, setiap kumpulan akan mengeluarkan lagu terakhir pada hari yang sama untuk bersaing untuk mendapat tempat yang teratas. Siri ini mula ditayangkan pada 29 Ogos, dan setelah tayangan perdana, AOA mulai mendapat banyak sambutan positif dan perhatian yang meluas untuk penampilan mereka di rancangan itu. Pada siri itu mereka telah mengcover lagu daripada Mamamoo iaitu "Egotistic" dan menjadi topik yang sedang popular di Naver dan perilisan digital untuk lagu tersebut memasuki banyak carta muzik Korea.Pada 25 Oktober, enam peserta Queendom mengeluarkan lagu terakhir mereka di perkhidmatan streaming Korea. AOA mengeluarkan single bertajuk "Sorry" dan ini rasmi menandakan single pertama mereka sebagai lima ahli.

AOA mengeluarkan album mini keenam mereka iaitu New Moon dengan single utama "Come See Me" pada 26 November 2019.

 Ahli 
 Shin Hye-jeong (신혜정)
 Kim Seol-hyun (김설현)
 Kim Chan-mi (김찬미)Bekas ahli Seo Youkyung (서유경)
 Park Cho-a (박초아)
 Kwon Min-a (권민아)
 Shin Ji-min (신지민)
 Seo Yu-na (서유나)Garis masaOren: Ahli AOA Black sahaja 
Hitam (menegak) = album studio 
Biru (menegak) = album miniSub-unit'''
 AOA Black: Jimin, Yuna, Choa, Mina, Youkyung
 AOA White: Hyejeong, Seolhyun, Chanmi
 AOA Cream: Yuna, Hyejeong, Chanmi

 Diskografi 

 Diskografi Korea
 2017: Angel's Knock Diskografi Jepun
 2015: Ace of Angels 2016: Runway''

Nota

Rujukan

Pautan luar 

 Laman sesawang rasmi
 Facebook
 Twitter
 Instagram

Kumpulan wanita Korea Selatan
Kumpulan muzik K-pop
Kumpulan muzik ditubuhkan pada tahun 2012